
DR.30.11.2021 29 

 
bahan bakar diesel hijau dan dengan kuasa elektrik dengan pengurangan kadar fi LKM 
sebanyak 50 peratus daripada kadar sedia ada.  

Dalam hubungan ini, sebarang cadangan pengurangan kadar fi LKM pada masa 
hadapan perlu dikaji dengan terperinci dengan mengambil kira kepada kutipan hasil 
kerajaan serta impaknya kepada keseluruhan ekosistem pendaftaran kenderaan motor di 
Malaysia. 

■1140 

 Mengambil kira inisiatif dan semakan semula kadar fi LKM yang telah 
dilaksanakan sebelum ini, maka Kementerian Pengangkutan Malaysia pada masa ini tiada 
mempunyai sebarang perancangan untuk mengurangkan kadar perkiraan bayaran fi LKM 
yang khusus bagi kenderaan motor menggunakan bahan bakar diesel sahaja. Sekian, 
terima kasih. 

 Dato’ Sri Azalina Othman Said [Pengerang]: Soalan tambahan pertama. 

Dato’ Ngeh Koo Ham [Beruas]: Terima kasih. Saya rasa tadi Yang Berhormat 
Menteri tidak jawab soalan saya. Soalan saya ialah minta Yang Berhormat Menteri 
Pengangkutan menyatakan sama ada kerajaan akan mengurangkan bayaran cukai jalan 
untuk kenderaan diesel memandangkan kerajaan telah mengurangkan subsidi diesel dan 
harga diesel sekarang lebih mahal daripada petrol RON95.  

 Walau bagaimanapun, saya hendak tanya soalan tambahan. Mungkin Yang 
Berhormat Menteri boleh beri jawapan yang lebih lengkap kepada saya. Soalan tambahan 
saya ialah apakah asas dan formula yang digunakan untuk menetapkan bayaran cukai 
jalan kenderaan petrol berbanding dengan kenderaan diesel. Asas dan formula bagi 
subsidi petrol dan diesel.  

Yang saya hendak dapat satu jawapan ialah perbandingan bagaimana- adakah 
kerajaan berlaku adil kepada mereka yang menggunakan kenderaan diesel. Sekarang 
subsidi berkurangan tetapi cukai jalan masih sangat tinggi. Beberapa kali- ganda daripada 
kenderaan petrol. Itu perbandingan yang saya hendakkan. Hendak dapatkan keadilan 
kepada mereka yang memiliki kenderaan diesel.  

Dato’ Sri Azalina Othman Said [Pengerang]: Yang Berhormat, kalau tidak boleh 
jawab boleh bagi jawapan secara bertulis.  

 Dato’ Henry Sum Agong: Ada sedikit maklumat yang saya hendak kemukakan 
kepada Yang Berhormat Beruas. Terima kasih, Yang Berhormat.  

 Penetapan kadar fi LKM bagi kenderaan-kenderaan yang didaftarkan adalah 
seperti mana yang digariskan di bawah Kaedah-kaedah Kenderaan Motor 1959. Asas 
pengiraan kadar fi LKM adalah berbeza bagi setiap kenderaan mengambil kira faktor-
faktor seperti berikut: 

(i) kapasiti enjin; 

(ii) kawasan isytihar atau penggunaan; 

(iii) bahan bakar pemilikan kenderaan; dan 

(iv) jenis kegunaan kenderaan. 

Selain faktor-faktor yang dinyatakan di atas di fi LKM juga berbeza mengikut 
kawasan pengisytiharan kenderaan tersebut digunakan. Secara umumnya, fi di Sabah 
dan Sarawak adalah lebih rendah berbanding di Semenanjung Malaysia, manakala 
kadarnya di Labuan 50 peratus lebih rendah dari Sabah dan Pulau Langkawi. Pulau 
Langkawi juga 50 peratus lebih rendah daripada kadar fi LKM di Semenanjung Malaysia. 
Sekian, terima kasih. 

 Dato’ Sri Azalina Othman Said [Pengerang]: Soalan tambahan kedua. 

 Dato’ Ngeh Koo Ham [Beruas]: Tuan Yang di-Pertua, kalau boleh saya haraplah 
Yang Berhormat Menteri menjawab soalan saya. Saya hendak perbandingan di antara 
kenderaan petrol dan diesel. Tadi jawapan ini kalau minta saya baca semua peraturan ini, 



bahan bakar diesel hijau dan dengan kuasa elektrik dengan pengurangan kadar fi LKM sebanyak 50 peratus daripada kadar sedia ada. Dalam hubungan ini, sebarang cadangan pengurangan kadar fi LKM pada masa hadapan perlu dikaji dengan terperinci dengan mengambil kira kepada kutipan hasil kerajaan serta impaknya kepada keseluruhan ekosistem pendaftaran kenderaan motor di Malaysia. #1140. Mengambil kira inisiatif dan semakan semula kadar fi LKM yang telah dilaksanakan sebelum ini, maka Kementerian Pengangkutan Malaysia pada masa ini tiada mempunyai sebarang perancangan untuk mengurangkan kadar perkiraan bayaran fi LKM yang khusus bagi kenderaan motor menggunakan bahan bakar diesel sahaja. Sekian, terima kasih. Dato' Sri Azalina Othman Said [Pengerang]: Soalan tambahan pertama. Dato' Ngeh Koo Ham [Beruas]: Terima kasih. Saya rasa tadi Yang Berhormat Menteri tidak jawab soalan saya. Soalan saya ialah minta Yang Berhormat Menteri Pengangkutan menyatakan sama ada kerajaan akan mengurangkan bayaran cukai jalan untuk kenderaan diesel memandangkan kerajaan telah mengurangkan subsidi diesel dan harga diesel sekarang lebih mahal daripada petrol RON95. Walau bagaimanapun, saya hendak tanya soalan tambahan. Mungkin Yang Berhormat Menteri boleh beri jawapan yang lebih lengkap kepada saya. Soalan tambahan saya ialah apakah asas dan formula yang digunakan untuk menetapkan bayaran cukai jalan kenderaan petrol berbanding dengan kenderaan diesel. Asas dan formula bagi subsidi petrol dan diesel. Yang saya hendak dapat satu jawapan ialah perbandingan bagaimana- adakah kerajaan berlaku adil kepada mereka yang menggunakan kenderaan diesel. Sekarang subsidi berkurangan tetapi cukai jalan masih sangat tinggi. Beberapa kali- ganda daripada kenderaan petrol. Itu perbandingan yang saya hendakkan. Hendak dapatkan keadilan kepada mereka yang memiliki kenderaan diesel. Dato' Sri Azalina Othman Said [Pengerang]: Yang Berhormat, kalau tidak boleh jawab boleh bagi jawapan secara bertulis. Dato' Henry Sum Agong: Ada sedikit maklumat yang saya hendak kemukakan kepada Yang Berhormat Beruas. Terima kasih, Yang Berhormat. Penetapan kadar fi LKM bagi kenderaan-kenderaan yang didaftarkan adalah seperti mana yang digariskan di bawah Kaedah-kaedah Kenderaan Motor 1959. Asas pengiraan kadar fi LKM adalah berbeza bagi setiap kenderaan mengambil kira faktor- faktor seperti berikut: (i) kapasiti enjin; (ii) kawasan isytihar atau penggunaan; (iii) bahan bakar pemilikan kenderaan; dan. (iv) jenis kegunaan kenderaan. Selain faktor-faktor yang dinyatakan di atas di fi LKM juga berbeza mengikut kawasan pengisytiharan kenderaan tersebut digunakan. Secara umumnya, fi di Sabah dan Sarawak adalah lebih rendah berbanding di Semenanjung Malaysia, manakala kadarnya di Labuan 50 peratus lebih rendah dari Sabah dan Pulau Langkawi. Pulau Langkawi juga 50 peratus lebih rendah daripada kadar fi LKM di Semenanjung Malaysia. Sekian, terima kasih. Dato' Sri Azalina Othman Said [Pengerang]: Soalan tambahan kedua. Dato' Ngeh Koo Ham [Beruas]: Tuan Yang di-Pertua, kalau boleh saya haraplah Yang Berhormat Menteri menjawab soalan saya. Saya hendak perbandingan di antara kenderaan petrol dan diesel. Tadi jawapan ini kalau minta saya baca semua peraturan ini,